cyanic-selkie/wikianc huggingface dataset:
Martina Dubovská
Martina Dubovská (født 27. februar 1992) er en tsjekkisk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 22 i slalåm.
Under Vinter-OL 2022 i Beijing, ble hun nummer 13 i slalåm.
Danmark under VM i svømmesport 1991
Danmark deltok under VM i svømmesport 1991 i Perth i Australia mellom 3. og 13. januar 1991 og to 2 medaljer.
Raidet mot Cherbourg
Raidet mot Cherbourg fant sted i august 1758 under Syvårskrigen da en britisk styrke gikk i land på kysten av Frankrike ved hjelp av Royal Navy for å angripe byen Cherbourg som et ledd av de britiske myndighetenes planer om å ta franskekysten.
Raidet
De britiske styrkene ble kommandert av generalløytnant Thomas Bligh med Richard Howe som marinekommandant. De seilte langs kysten av Normandie og truet flere havnebyer før de kom til Cherbourg den 7 august. Forholdene var gode og de kom seg trygt i land. Så snart de var i land fjernet de den lille franske styrken som forsvarte Cherbourg og erobret byen. De ødela festningsverkene og havnen. Den 16. august forlot britene Cherbourg og etter nøyaktig en uke.
Ettervirkning
Toktet var oppmuntrende for britene. Planen hadde vært et av favorittprosjektene til William Pitt og han planla flere raid langs franskekysten. I september 1759 prøvde Bligh å erobre St. Malo, men været gjorde at han bare klarte å sette i land deler av styrken, som raskt møtte en langt sterkere fransk styrke. Bligh prøvde å trekke seg tilbake til skipene sine, som han til slutt klarte etter store tap i slaget ved Saint Cast. Dette førte til at britene stoppet disse raidene og satte heller inn stykene i Tyskland.
Tross i dette hadde raidene vært en suksess fordi de svekket den franske moralen og overbeviste de om at selv det franske fastlandet var sårbart for den overlegne britiske marinen. Som svar til dette planla franskmennene en stor invasjon av Storbritannia i 1759, men planene ble skrinlagt etter tap til havs.
Gizur
Gizur (Gizurr Grýtingaliði eller Gissur) var en mytisk konge over gøterne (geatene) i Götaland som omtales i diktet Hlöðskviða («Kampen mellom goterne og hunnerne») som gjengis i Hervors saga og i noen utgaver av Den eldre Edda. Gizur var fosterfar til Heidrek Höfundsson (sønn av goternes kong Höfund og skjoldmøyen Hervor) som tok makten i Reidgotaland - gøternes land i Sør-Sverige. I forhold til de historiske begivenheter som han sette i sammenheng med, plasseres han tidsmessig til 4. århundre og kampene mellom hunere og gotere i folkevandringstiden.
Heidrek ble oppfostret hos den kloke Gizur på grunn av sitt ustyrlige temperament. Da Heidrek døde dro Gizur til goternes hovedstad Arheim ved elva Dnjepr (Danpar) for å hedre sin fostersønn. Heidreks sønn Angantyr Heidreksson (oppkalt etter sin farbror Angantyr Höfundsson), som ble konge for goterne, holdt en stor fest for å hedre sin far. Under denne festen kom Heidreks uekte sønn Hlod og krevde sin del av farsarven. Hlod hadde vokst opp hos hunerne fordi hans mor var Sifka, datter av hunnerkongen Humli. Angantyr tilbød sin halvbror en tredjedel av riket, men før Hlod rakk å svare sa Gizur at Hlod var en frillesønn som ikke fortjente denne arven.
Dette utløste et angrep fra hunerne, hvor Hlod og Humli ledet en invasjonhær på bortimot 350.000 mann. En felles styrke av Angantyrs gotere og Gizurs geaterhær klarte å slå hunnerne i dette legendariske slaget ved Donaus sletter som ifølge sagaen varte i åtte dager og hvor både Hlod og Humli til slutt ble drept.
Ristet brød
Ristet brød er brødskiver som er brunet gjennom eksponering fra strålevarme. Bruningen er et resultat av maillardreaksjonen. Risting gjør brødet varmt og hardere, slik at det holder pålegg på en bedre måte. Ristet brød gir en knasende lyd når man tygger.
Den vanligste metoden for å riste brød er ved å anvende en brødrister. Det er imidlertid også mulig å riste brød på en grill (grilling) eller i en åpen ovn.
Man kan også riste et brød i toastjern, på stekepanne og lignende.
Ristet brød kan også benyttes til å lage krutonger.
Live (String Sisters)
Live er et live-album med supergruppen String Sisters. CD / DVD ble spilt inn i Drammen Teater under Norgesturnéen i 2005/6 og ble gitt ut i november 2007. Live inneholder irsk, shetlandsk og skandinavisk folkemusikk i tillegg til artistenes egne komposisjoner, nordisk og keltisk folkemusikk tradisjon.
Synkronsvømming under Sentralamerikanske og karibiske leker 1993
Synkronsvømming under Sentralamerikanske og karibiske leker 1993. Synkronsvømming var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var femte gangen som synkronsvømming var med i de sentralamerikanske og karibiske leker. Det var tre øvelser, solo, duett og lag, kun for kvinner. Mexico ble beste nasjon med to gullmedaljer foran Venezuela med en.
Hannu Raittila
Hannu Raittila (født 23. november 1956 i Helsingfors) er en finsk forfatter som har gitt ut noveller, romaner, tv-manus og radioteater. Han debuterte i 1993 med novellesamlingen Pakosarja.
Han er sønn til maleren Tapani Raittila og gift med forfatteren Leena Lander.
Richard Rensch
Richard Rensch (født 9. februar 1923 i Eisleben, død 10. mars 1997 i Lauffen am Neckar) var en tysk orgelbygger. Han grunnla selskapet Orgelbau Richard Rensch, med base i Lauffen am Neckar.
Rensch utviklet i 1968 mensur-regnestaven, et hjelpemiddel for å bestemme orgelpipenes mål. I 1970 introduserte selskapet den grafiske presentasjonsmetoden, som nå er det vanligste systemet for beregning av orgelpiper. I 1975 ble selskapet omgjort til et familieaksjeselskap.
De fleste orgler bygget av Rensch er i Tyskland, men selskapet har siden 2015 også bygget flere orgler i Norge.
Yrkesopplæringsnemnd
Yrkesopplæringsnemnd er en fylkeskommunal nemnd med ansvar for fagopplæringen i det enkelte fylke, opprettet ved fagopplæringsloven av 1980. Nemnda har det administrative ansvaret for gjennomføringen av fagopplæringsloven, men har også et utviklingsansvar og arbeider for å heve kvaliteten på hele fag- og yrkesopplæringen i fylket. Nemnda godkjenner lærebedrifter og formidler lærlinger til bedriftene. Nemnda har også ansvaret for utstedelse av fagbrev/svennebrev, etter endt fagprøve/svenneprøve. Yrkesopplæringsnemnda skal ha en sammensetning som sikrer en bred innsikt i så vel yrkes- og fagopplæring som nærings- og sysselsettingsspørsmål. Nemnda har et eget sekretariat knyttet til fylkeskommunenes skoleadministrasjon.
Synkronsvømming under Sentralamerikanske og karibiske leker 1998
Synkronsvømming under Sentralamerikanske og karibiske leker 1998. Synkronsvømming var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var attende gangen som synkronsvømming var med i de sentralamerikanske og karibiske leker. Det var to øvelser, solo og lag, kun for kvinner. Mexico ble beste nasjon, de vant begge gullmedaljene.
Gïelem nastedh
Gïelem nastedh er et sørsamisk språk- og kompetansesenter i Snåsa. Senteret ble opprettet på prosjektbasis i 2008, i forbindelse med at Snåsa kommune ble en del av forvaltningsområdet for samisk språk, som den første sørsamiske kommunen. Senteret, som er en kommunal etat, har senere fått permanent status som språksenter under Sametinget.
Senteret arrangerer kurs i samisk språk, utgir bøker på sørsamisk og ivaretar de rettighetene innbyggerne har i språkforvaltningsområdet.
Inger Marit Eira-Åhrén var enhetsleder for samiske saker i Snåsa kommune fra april 2017 til august 2020.
Yrkesopplæringsnemnd
Historikk
Ved fagopplæringsloven av 1980 ble det opprettet yrkesopplæringsnemnder i alle fylker (§ 7). Oppnevnelsen ble foretatt av fylkestinget, ev. delegert til fylkesutvalget (§ 7). Nemnda skulle ha 7 medlemmer, oppnevnt av partene i arbeidslivet og fylkeskommunen, samt en lærlingrepresentant. Nemndas funksjonstid var den samme som fylkestingets, dvs. 4 år, og den skulle ha sitt eget sekretariat med leder (§ 7). Yrkesopplæringsnemnda hadde på vegne av fylkeskommunen det administrative ansvaret for gjennomføring av fagopplæringsloven, samt et utviklingsansvar for fagopplæringen. Nemnda godkjente lærebedrifter (§ 4) og formidlet elevene til disse (§ 3). Yrkesopplæringsnemnda skulle oppnevne rådgivende yrkesutvalg ved de skolene som ga yrkesopplæring (§ 7), som bl.a. tok seg av faglige undervisningsspørsmål. Yrkesopplæringsnemnda fikk også ansvar for å oppnevne prøvenemnder for de fag som det var prøvekandidater i (§ 22), og utstede fagbrev/svennebrev på grunnlag av bestått fagprøve/svenneprøve (§ 19).
Bestemmelsen om yrkesopplæringsnemnder ble videreført i opplæringsloven av 1998 (§ 12-3), som er gjeldende lov. Fylkeskommunen forbereder saker til nemnda, og nemnda skal uttale seg i alle saker av betydning for fag- og yrkesopplæringen før fylkeskommunen gjør vedtak i saken (§ 4-8). Nemnda skal ha medlemmer som sikrer en bred innsikt i både fag- og yrkesopplæring og nærings- og sysselsettingsspørsmål. Fylkeskommunene bestemmer hvem som skal sitte i nemnda, men representanter for partene i arbeidslivet er obligatorisk, og disse skal være i flertall. Det er også obligatorisk med elevrepresentasjon i nemnda.
Yrkesopplæringsnemnda skal ha sin egen administrasjon med faglig og administrativ leder i direkte instruksjonsforhold til nemnda. Sekretariatet kan inngå som en større organisatorisk enhet i fylkeskommunen, men må da kunne identifiseres i form av en avdeling/seksjon innenfor denne enheten. Fylkeskommunen forbereder saker til nemnda, og nemnda skal uttale seg i alle saker av betydning for fag- og yrkesopplæringen før fylkeskommunen fatter vedtak i saken (§ 4-8).
Arkiv
Arkivmateriale etter yrkesopplæringsnemnda vil i hovedsak bestå av møtebøker, ev. også saks- og korrespondansearkiv. Det vil også være relevant dokumentasjon i fylkesskolesjefens arkiv ved fylkeskommunenes sentraladministrasjon. Arkivmateriale fra nyere tid oppbevares av fylkeskommunene selv. Eldre arkiv vil være avlevert et fylkesarkiv eller interkommunalt arkiv.
John Maxwell
John R. Maxwell (født 16. juli 1871, død 3. juni 1906) var en amerikansk golfspiller som deltok i de olympiske lekene i St. Louis i 1904.
Maxwell vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.
Bjørnen sover
Sangen ble framført på norsk av Åge Aleksandersen og Sambandet. Den fikk i første avstemning 61 poeng, det samme som «Sámiid ædnan». I den andre avstemningen fikk «Bjørnen sover» 4 poeng. Juryen ga 5 poeng til «Sámiid ædnan».
Orkun Kökcü
Orkun Kökcü (født 29. desember 2000) er en tyrkisk fotballspiller som spiller for den nederlandske klubben Feyenoord Rotterdam.
Prosper Garnot
Prosper Garnot (født 13. januar 1794, død 8. oktober 1838) var en fransk kirurg og naturforsker.
Orkun Kökcü
Landslaget
Han ble tatt ut i s EM-tropp til EM i fotball 2021.
Yuki Ota
Yuki Ota (født 25. november 1985) er en japansk tidligere fekter og nåværende (2019) formann av Japans fekteforbund og viseformann av Det internasjonale fekteborbund.
Prosper Garnot
Garnot ble født i byen Brest i Frankrike. Han var assisterende kirurg under Louis Isidore Duperrey da han var på jordomseiling. Sammen med René Lesson samlet han naturhistoriske og vitenskapelige eksemplarer i Sør-Amerika.
Yuki Ota
Ota fektet i florettklassen og ble verdensmester i Moskva, 2015, og Asiamester i Doha, 2006. Han representerte Japan ved fire olympiske leker (2004, 2008, 2012 og 2016). I 2008 i Beijing tok han sølvmedalje i individuell. I 2012 i London ble han utslått i tredje runde, men tok senere sølv i lagkonkurransen.
The Descent Part 2
The Descent Part 2 er en britisk skrekkfilm fra 2009, og oppfølger til skrekkfilmen The Descent – Nedstigningen fra 2005.
Filmen ble regissert av Jon Harris, etter et manus skrevet av James McCarthy og James Watkins. Den ble filmet i London og Surrey, og ble publisert på kinoer i Storbritannia den 2. desember 2009.
Handlingsreferat
To dager etter hendelsene fra den første filmen, kommer en traumatisert Sarah seg vekk fra hule-systemet. Hun er nå dekket av blod, men uten å huske hva som hadde skjedd med henne eller vennene hennes. Hun blir fraktet til et sykehus, hvor en doktor oppdager at noe av blodet på klærne hennes er av samme blodtype som Juno - en av hennes savnede venninner. Sheriff Vaines og hans assisterende Sheriff Rios tar med seg Sarah - som nå sliter med hukommelsestap - og de tre grotte-spesialistene Dan, Greg og Cath i hå om å finne de savnede kvinnene i hule-systemet. De blir sendt ned i gruvene via en gammel gruve-sjakt som drives av en gammel mann, ved navn Ed Oswald.
Gruppen oppdager snart Rebeccas lemlestede kropp i nærheten av inngangen, noe som får Sarah til å oppleve tilbakeblikk av hendelsene i hulesystemet før hun kom seg unna. Vaines mener at Sarah var ansvarlig for de andre kvinnenes forsvinninger, i den første filmen. Mens hun kryper gjennom en tunnel, angriper Sarah plutselig Vaines og Greg før hun flykter. Når teamet deler seg opp på leting etter henne, avfyrer Vaines pistolen sin ved et uhell når han blir skremt. Som et resultat kollapser en del av grotten, noe som fanger Cath under en haug med steiner. Dette skiller henne fra resten av gjengen. De bestemmer seg for å finne en alternativ rute, i forsøk på å frigjøre Cath. Men underveis ankommer de et rom fullt av bein-rester, hvor de oppdager Hollys skadede videokamera. De ser på disse opptakene, og innser at de savnede kvinnene var blitt angrepet av monstere kalt Crawlere.
Sarah, som gjemmer seg i nærheten, overhører hva som foregår på opptakene og hun gjenvinner endelig sine egne minner. Det viser seg at Crawlerne er blinde, og de jakter etter lydene de kan høre. En crawler dreper Dan, og drar med seg kroppen hans vekk. I mellomtiden kommer Cath seg løs, og dreper en crawler ved å knuse den under steinene. Hun støter på Greg, og de rømmer fra en annen crawler. Men de oppdager Samanthas kropp som dingler fra taket, over en kløft. De bestemmer seg for å bruke kroppen hennes til å svinge seg over avgrunnen, men de blir angrepet av crawlere igjen. Greg ofrer seg for skaffe Cath nok tid til å komme seg unna. Selv om Cath kommer til den andre siden av avgrunnen, tiltrekker hun seg snart en ny crawler. Samtidig blir Sheriff Vaines angrepet av en crawler, men blir reddet av Juno - og det blir avslørt at hun fremdeles er i live, og er dyktig til å slåss mot crawlerne.
Sarah og Rios dreper en crawler i et basseng. De møter snart Vaines og Juno igjen, og blir sjokkerte over å oppdage at Juno fremdeles er i live. Juno er rasende over at Sarah lot henne dø, etter å ha skadet beinet hennes med en hakke. Juno påstår at hun vet om en passasje som kan lede dem til overflaten, som crawlerne bruker til å skaffe seg mat fra over jorden. Vaines legger Sarah i håndjern, slik at hun ikke kan forlate dem igjen - slik hun tidligere hadde gjort mot Juno. Men når de blir angrepet igjen av crawlere, gir Juno ordre om å å kutte over Vaines hånd for å redde Sarah. Dette gjør at både Vaines og crawlerne faller til sin død. Sarah, Juno og Rios når etter hvert utgangen. Men de blir snart blokkert av en gruppe crawlere, og lederen deres. De forsøker å snike seg forbi, men Greg - som er døende av skadene sine - dukker opp og griper beinet til Juno i et siste forsøk på å redde seg selv.
Ma Jianfei
Ma Jianfei (født 29. juli 1984) er en kinesisk fekter som fekter i florettklassen. Han representerte Kina under Sommer-OL 2012 i London, der han ble utslått i kvartfinalen.
The Descent Part 2
Handlingsreferat
Juno skriker til på grunn av Greg, noe som straks tiltrekker seg en rekke crawlerne. Sarah dreper lederen for crawlerne, før den skadde Juno dør i armene hennes. Når enda flere crawlere dukker opp, velger Sarah å tiltrekke seg oppmerksomheten deres mot seg selv ved å skrike - noe som gir Rios en mulighet til å komme seg helt til overflaten. Rios kommer seg endelig vekk fra hulen, og forsøker å ringe etter hjelp. Imidlertid blir hun slått bevisstløs med en spade av Ed Oswald, og Ed drar kroppen til Rios tilbake mot hule-inngangen. Samtidig som Rios sakte gjenvinner bevisstheten, dukker en blod-dekket crawler opp fra hulen med armene sine utstrakt mot Rios.
Danmark under VM i svømmesport 1994
Danmark deltok under VM i svømmesport 1994 i Roma i Italia mellom 1. og 11. september 1994 og tok ingen medaljer.
Albert Lambert
Albert Bond Lambert (født 6. desember 1875, død 12. november 1946) var en amerikansk golfspiller som deltok i de olympiske lekene i St. Louis i 1904.
Lambert vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske, med ti mann på hver, som deltok i lagkonkurransen i golf som ble spilt 17. september 1904.
Gulnora Karimova
Gulnora Islomovna Karimova (Гульнара Исламовна Каримова/Gulnara Islamowna Karimowa; født 8. juli 1972) er en usbekisk politiker, diplomat og forretningskvinne. Hun er eldste datter til den tidligere usbekiske presidenten, avdøde Islom Karimov.
Gulnora Karimova er stedfortredende utenriksminister og siden september 2008 Usbekistans ambassadør ved De forente nasjoner i Genève. Før det var hun Usbekistans ambassadør i Russland. Hun har brukt posisjonen sin innad i Usbekistan og i utlandet til å bygge opp økonomiske selskaper som samlet verdt flere milliarder US dollar og blant annet omfatter betydelige deler av Usbekistans telekommarked, gruveselskap, en stor sementfabrikk, nattklubber og restauranter i Tasjkent og Coca-Cola Usbekistan. Det foreligger en amerikansk internasjonal arrestordre fra høyesterett (Supreme Court) i New Jersey etter at hun flyktet med sine to barn til Usbekistan etter en skilsmisse i 2004. Hun har nå diplomatisk immunitet.
WikiLeaks
Karimova ble omtalt i to WikiLeaks-dokumenter fra USAs ambassade i Tasjkent fra 2005. De beskriver en hensynsløs fremgangsmåte for å sikre seg økonomiske verdier via russiske selskap, der hun åpenbart bruker mafialignende metoder. Det spekuleres i om hun skal bygges opp som presidentkandidat for å etterfølge faren, men det konkluderes med at hun er den mest forhatte personen i Usbekistan.
Leonidene
Leonidene er en meteorsverm som hvert år i november treffer Jorda. Dette skjer rundt 17. november og skyldes at Jorda krysser restene av halen til kometen Tempel-Tuttle. Meteorsvermen sees ved at små biter fra komethalen treffer Jordas atmosfære med en hastighet av ca. 250 000 km/t og brenner opp.
Navnet kommer fra at en før mente at meteorsvermen kom fra stjernebildet Løven, som heter Leo på latin. Leonidene blir beskrevet i historiske kilder så tidlig som i 802 da kinesiske astronomer beskrev det hele som et regn av stjerner og egypterne gav året navnet stjernenes år.
Normalt treffer mellom 15 og 20 partikler jordatmosfæren hver time. I enkelte år øker dette antallet til mellom 5000 og 150 000 partikler, noe som øker lysintensiteten. Dette skjer omtrent hvert 33. år, og skjedde sist i 1966 og i 1999. Også i 2001 traff tette støvbånd jorden.
Danmark under VM i svømmesport 1998
Danmark deltok under VM i svømmesport 1998 i Perth i Australia mellom 8. og 17. januar 1998 og tok ingen medaljer.
Annie Dodge Wauneka
Wauneka var datter av den relativt velstående navajo-lederen Henry Chee Dodge. Hun ble sendt på offentlig internatskole i Fort Defiance i Arizona i 1918. Dette året ramma spanskesjuka navajoene, og hundrevis døde. Også Waunekas skole blei berørt, mens hun sjøl slapp med et lettere angrep. Som resistent måtte hun, tross sin svært unge alder, hjelpe til med å stelle for sjuke skolekamerater. Opplevelsen satte varige spor hos henne.
Seinere gikk hun på skole i Albuquerque i New Mexico fram til hun fylte 19. Hun gifta seg så med George Wauneka, som hun hadde møtt på skolen. De fikk ansvaret for å drive farens gård i Tanner Springs. Hun reiste også mye rundt i stammeområdene sammen med faren og kunne da observere et folk prega av fattigdom og dårlig helse. Hun forstod hvor viktig det var at arbeid for bedre helse- og sanitærforhold blei forankra lokalt.
Etter at faren døde i 1946, ble hun aktiv i stammens politiske liv og hun blei i 1951 den andre kvinna som valgtes inn i stammerådet, som nasjonalrådet het den gang. Hun blei valgt inn i helse- og velferdskomiteen og var medlem av denne i 27 år. Wauneka arbeidde først mest med tuberkulosebekjempelse, men etter hvert blei også helsa til gravide og nyfødte viktig. Hun lagde ei engelsk–navajo ordbok for moderne medisinske teknikker, for eksempel vaksinering. Hun hadde ukentlige radiosendinger på navajo, der hun forklarte hvordan moderne medisin kan bidra til bedre helse.
Wauneka jobba lokalt med helsespørsmål heilt til sin død i 1997. Hun bidro til å forbedre bolig- og sanitærforhold, og hun argumenterte for bruk av moderne medisin og sjukehus ved behov.
For sitt arbeid for å forbedre helse og utdanning blant navajoene, blei hun i 1963 – som den første innfødt-amerikaner – tildelt Presidentens frihetsmedalje av Lyndon B. Johnson. Hun mottok også Navajoenes æresmedalje, og i 1984 utpekte nasjonalrådet henne til Nasjonens legendariske mor. I 1976 valgte tidsskriftet Ladies' Home Journal henne til årets kvinne. Hun blei utnevnt til æresdoktor ved University of New Mexico. I 2000 blei hun innvalgt i National Women's Hall of Fame.
Keita Baldé
Keita Baldé Diao (født 8. mars 1995) er en spanskfødt senegalesisk fotballspiller som fra den 30. juni 2022 er klubbløs.
Landslaget
Han ble tatt ut i s tropp til VM i fotball 2018 i Russland.
Bünyamin Balcı
Bünyamin Balcı (født 31. mai 2000) er en tyrkisk fotballspiller som spiller for Antalyaspor.
EM i sandvolleyball 2018
EM i sandvolleyball 2018 ble arrangert fra 15. til 22. juli 2018, i de fire byene Apeldoorn, Rotterdam, Haag og Utrecht i Nederland.
For Norge stilte Ingrid Lunde og Oda Johanne Ulveseth i kvinnenes turnering, mens Mathias Berntsen og Hendrik Mol, samt Anders Mol og Christian Sørum stilte i herrenes turnering.
Mol/Sørum tok Norges første EM-gull siden Vegard Høidalen og Jørre Kjemperud vant Sandvolleyball-EM 1997 i Roma, og første EM-medalje siden Tarjei Skarlund og Martin Spinnangr tok bronse i Sandvolleyball-EM 2012 i Scheveningen.
Ahmet Koç
Ahmet Koç (født 1960 eller 1968 i Sivas i Tyrkia) er en tyrkisk bağlamaspiller, komponist og musikkviter. Koç ga ut sitt første album i 1995. Han har samarbeidet musikalsk med blant andre Tarkan og Mikis Theodorakis, har vært bakgrunnsmusiker i Eurovision Song Contest og var tidligere president i Müzik Yorumculari Meslek Birliği (MÜYOBİR).
Biografi
Koç startet sin utdanning ved Det statlige tyrkiske musikkonservatoriet ved Det tekniske universitetet i Istanbul i 1979, hvor han fullførte en elleve år lang utdanning med spesialisering på tyrkisk musikk. I 1995 ga han ut albumserien 7 Karanfil, som besto av åtte album med nytolkninger av klassiske anatoliske melodier. I 1997 deltok Ahmet Koç, som medlem av Grup Etnik, som bakgrunnsmusiker under Şebnem Pakers fremføring av melodien «Dinle» i Eurovision Song Contest i Dublin.
I 2005 ga Ahmet Koç ut albumet Paradoks med bağlama-versjoner av internasjonale pop- og rockeklassikere - deriblant Eagles' «Hotel California», Sinatras «My Way», Titanic-temaet «My Heart Will Go On» og Gudfaren-temaet. Det påfølgende året ble dobbelalbumet Sağanak gitt ut, som blant annet inneholdt melodien «Görevimiz tehlike» som var en bağlama-versjon av Mission: Impossible-temaet.
Danmark under VM i svømmesport 2001
Danmark deltok under VM i svømmesport 2001 i Fukuoka i Japan mellom 16. og 29. juli 2001 og tok ingen medaljer.
Texas State Cemetery
Texas State Cemetery er delstatens gravsted i Texas' hovedstad Austin. Adressen er 901 Navasota Street øst for det sentrale Austin. Gravfeltet ble oppført på National Register of Historic Places i 1986.
Under den amerikanske borgerkrig var området gravsted for offiserer fra Texas som hadde tjenestegjort i Amerikas konfødererte staters armé. Etter krigen kjøpte delstaten et større landområde med tanke på veteraner og deres hustruer. Det fantes også gravsteder for nordstatenes veteraner på Texas State Cemetery. Bare én slik grav er blitt bevart. Antonio Briones grav ble værende på familiemedlemmers begjæring da øvrige unionsmilitærgraver ble flyttet til San Antonio.
Texas State Cemetery er ikke lengre i bruk som militærkirkegård. Den siste veteranen fra borgerkrigen ble gravlagt i 1944 og den siste enken i 1963. De eneste militære som skal gravsettes på området ifølge retningslinjer fra 1953 er konføderasjonens veteraner.
Gravplassen er således i første rekke til for Texaspolitikere og deres familiemedlemmer.
Siste hvile
Guvernør James Pinckney Hendersons grav ble flyttet hit i 1930.
Øvrige kjente personer som ligger begravet på Texas State Cemetery:
Chris Mulkey
Mulkey har hatt få fremtredener roller, men har i løpet av karrieren medvirket i over 260 film- og TV-produksjoner.
Karriere
Mulkey filmdebuterte i 1976 med hovedrollen i de to relativt ukjente lavbudsjettfilmene Deadbeat og Loose Ends. Året etter hadde han to gjesteopptredener i den amerikanske krimserien Baretta. Han har etter det hatt et uttall biroller på film og gjesteopptredener i diverse TV-serier. I 1982 spilte han rollen som en av sheriff Teasles menn (Brian Dennehy) i den kjente actionfilmen First Blood, med Sylvester Stallone i hovedrollen. Resten av 1980-tallet fulgte en rekke biroller på film og TV, deriblant i filmer som 48 timer (1982), Dreamscape (1984), Runaway (1984) og The Hidden (1987), samt gjesteopptredener i TV-serier som T.J. Hooker, Remington Steele, Magnum, P.I. og Matlock.
Mulkeys karriere fikk en oppsving i 1990 da han spilte rollen som den forbryterske og utspekulerte Hank Jennings i tv-serien Twin Peaks.
Hans TV-opptredener har for det meste dreid seg om gjesteroller, men han hadde i perioden 1993–1994 en fast rolle i den heller mislykkede serien Bakersfield P.D., og i perioden 1998–2002 noen opptredener som Colliar Sims i den langt mer vellykkede dramaserien Any Day Now. I tillegg til dette hadde han i 2007 flere opptredener som Coach i den prisbelønnede dramaserien Friday Night Lights. Han har videre hatt gjesteopptredener i serier som blant annet Murder, She Wrote (1990 & 94), Walker, Texas Ranger (1997), The Outer Limits (1998), CSI: Crime Scene Investigation (2003), CSI: Miami (2003), JAG (2003), Lost (2006), Sleeper Cell (2006), Cold Case (2007), Criminal Minds (2008), Saving Grace (2007–2008), NCIS (2008), Law & Order (2009), Boardwalk Empire (2010–2011), CSI: Cyber (2016), Chicago Justice (2017) og Animal Kingdom (2019). Han har også medvirket i flere TV-filmer, deriblant Act of Love (1980), Tricks of the Trade (1988), K-9000 (1991), Runaway Father (1991), Nowhere to Hide (1994), Texas Justice (1995), Weapons of Mass Distraction (1997), Broken Trail (2006) og Knight Rider (2008).
Filmografi
{| cellpadding="2" cellspacing="2" border="0" style="width: 100%;"
Ludvig Forbech
Ludvig Forbech (født 2. mars 1865, død 29. april 1942) var en norsk fotograf virksom i fødebyen Drammen og i Christiania. Han spesialiserte seg på portrettfotografering. Fra 1891 til 1898 bodde han i Finland, hvor han drev fotografisk virksomhet.
Da han kom tilbake til Norge i 1898 overtok han Christian Gihbssons forretning i Karl Johans gate 35.
Mange av samtidens kjente personer har blitt fotografert av Forbech og han tok også det første myntportrettet av kong Haakon i 1905.
Fotografiene etter Forbech finnes i samlingene til Nasjonalbiblioteket, Oslo Bymuseum, Østfold fylkes bildearkiv og Vevelstad historielags fotosamling.
Leonid Trett
Leonid Trett (født 1. august 1905 i Tallinn, død 25. april 1990 i Adelaide) var en estisk-australsk forfatter.
Han var utdannet jurist fra Universitetet i Tartu i 1927, og arbeidet som advokat og som leder av et entrprenørfirma. Etter krigen og den sovjetiske okkupasjonen av Estland flyttet han til Australia med sin familie i 1949.
Forfatterskapet er dels på estisk og dels på engelsk, og estiske eksiltidsskrift og aviser var hans arena. Han skrev politiske og filosofiske artikler, skuespill, noveller, ballader og eventyr. Novellesamlingen Tales of Doctor Amber utkom på et estisk forlag i Canada i 1984. Tittelens Dr Amber er som forfatteren en velutdannet estlender og fremmed i Australia.
Ullensaker gym og turn
Ullensaker gym og turn er et idrettslag som ble stiftet på Kløfta den 15. januar 1968. Opprinnelig het idrettslaget Kløfta gymnastikk og turnforening.
Per 2021 tilbyr klubben fritidsaktiviteter i idrettene turn, rytmisk gymnastikk, cheerleading, barnedans og freestyle disco jazz. Foreningen har tilbud for barn og unge. I tillegg finnes det tilbud for barn med psykiske funksjonsnedsettelser. Klubben har som målsetting å ha tilbud i alle tettsteder i ullensaker kommune. Ullensaker gym og turn har konkurranselag innenfor alle grenene.
Ullensaker gym og turn er medlem av særforbundene Norges Gymnastikk- og Turnforbund (NGTF), Norges Danseforbund (ND) og Norges Amerikanske Idretters Forbund (NAIF)
Turn
Kløfta gymnastikk og turnforening ble i 1968 stiftet av Robert Johansen, som selv hadde vært turner i Oslo turnforening.
Styremedlemmer fra klubbens tidlige historie kan også fortelle at det var turnaktiviteter på Kløfta fra 50-tallet, men at klubben formelt ble stiftet i 1968 for å få medlemskap i Idrettsforbundet.
I 1980 hadde foreningen blitt en av Ullensaker kommunes største frivillige organisasjoner, med vel 700 aktive medlemmer fordelt på ca. 20 ulike partier og 35 trenere. Foreningen var eneste gymnastikk- og turnforening i Ullensaker. Foreningen tok sikte på å gi tilbud til hele kommunen, tilpasset ulike aldersklasser og ambisjoner, både på Kløfta og på Jessheim. Foreningen hadde også medlemmer fra omkringliggende kommuner.
I 1992 deltok en gruppe tidligere konkurranseturnere fra Kløfta i NM i nordisk tropp i Horten. Kløfta-turnerne deltok i konkurranser i frittstående, trampett og tumbling.
Kløfta gym og turnforening hadde tidlig på 1990-tallet turntreninger på Allergot ungdomsskole på Jessheim, Åreppen skole på Kløfta og Bakke/Vesong skole på Kløfta. Ved siden av barnepartier for gutter og jenter hadde klubben egne konkurransepartier. Utover på 1990-tallet ble alle treninger lagt til gymsalen på Vesong ungdomsskole, som ligger mellom Bakke og Vesong. I 2004 skulle gymsalen på Vesong ungdomsskole pusses opp, og turnforeningen måtte finne et nytt treningslokale. Samtidig var det vedtatt å bygge en ny barneskole med ny flerbrukshall på Gystadmarka på Jessheim. Turnforeningen fikk gjennomslag hos daværende kommunalsjef Harald Hermansen for at den nye Gystadmarka barneskole skulle få en turnhall i stedet for en vanlig håndballhall. Norges Gymnastikk og Turnforbund (NGTF) bidro med faglig kompetanse og kvalitetssikret tegningene.
Dans
Fra 1975 til 1980 hadde Kløfta Gym og Turn en dansegruppe som blant annet trenet jazzballett og moderne dans.
I januar 2016 åpnet klubben for påmelding til dansepartier i freestyle disco jazz og barnedans. Etter kort tid etablerte klubben også konkurransegruppen «Pointe», som deltok i konkurranser, også i regionskonkurranser og NM. I tillegg reiser noen til Storbritannia for å konkurrere på store konkurranser som f.eks. Disco Kid. Noen ganger i året reiser danserne for å trene på en danseskole i Glasgow som Ullensaker gym og turn samarbeider med. Etterhvert hadde klubben tilbud både innenfor HipHop-dans og Zumba. Våren 2023 inngikk klubben samarbeid med Santino Mirenna, kjent som dansetrener fra tv-serien Skal vi danse. Dermed fikk klubben tilbud innen selskapsdans, Salsa, Latin Commercial og Sportsdans
Rytmisk gymnastikk
Fra 1980 til 1982 startet Kløfta Gym og Turn med rytmisk sportsgymnastikk. Høsten 2019 startet klubben igjen tilbudet med rytmisk gymnastikk.
Paraidrett
I 2017 etablerte foreningen dansegruppen «Sjarmtrolla», for barn og unge med funksjonsnedsettelser. Idrettsforeningen tilbyr nå også turn for «Sjarmtrolla».
Cheerleading
Høsten 2018 etablerte Ullensaker gym og turn en cheerleadningsgruppe som fikk navnet «UGT Miracle». Våren 2020 kvalifiserte klubben seg til NM, men på grunn av koronaviruspandemien ble konkurransen avlyst. Våren 2023 slo klubbens Juniorlag Air-Force til med 2. plassen i sin klasse, og ble dermed kvalifisert til å delta i EM i Verona i Italia 30. juni - 2. julli 2023. I finalen 2. juli gikk bronsen til Ullensaker gym og turn
Søksmål om utestengningsvedtak
Høsten 2019 ble klubben saksøkt av en forelder som hadde tre døtre i klubben. Mannen hadde blitt pålagt å holde seg borte fra klubbens treninger og arrangementer «på ubestemt tid» da klubben mente at hans oppførsel ikke var forenlig med klubbens foreldrevettregler og barneidrett generelt. Han krevde å få omgjort vedtaket. Klubben avviste kravet, og hevdet at mannen ikke hadde adgang til å reise sak om et slikt vedtak. Han tapte saken i lagmannsretten, og saken gikk helt til Høyesterett, som avsa kjennelse i saken den 24. mars 2021. Kjennelsen ga klubben medhold. Dette var første gang en slik sak var fremmet for domstolene i Norge.
Statistikk medlemsmasse 1968 - 2018
Statistikken er hentet fra Norges Idrettsforbund (NIF), og er basert på klubbens egne innrapportertinger til NIF. {	"version": 2, "width": 1200, "height": 200, "data": [ {			"name": "table", "values": [ {					"x": 1968, "y": 207 },				{					"x": 1979, "y": 696 },				{					"x": 1981, "y": 482 },				{					"x": 1982, "y": 324 },				{					"x": 1983, "y": 301 },				{					"x": 1984, "y": 311 },				{					"x": 1985, "y": 292 },				{					"x": 1986, "y": 264 },				{					"x": 1989, "y": 175 },				{					"x": 1990, "y": 205 },				{					"x": 1991, "y": 227 },				{					"x": 1993, "y": 222 },				{					"x": 1994, "y": 178 },				{					"x": 1995, "y": 186 },				{					"x": 1996, "y": 177 },				{					"x": 1997, "y": 150 },				{					"x": 1998, "y": 155 },				{					"x": 2000, "y": 170 },				{					"x": 2001, "y": 161 },				{					"x": 2002, "y": 71 },				{					"x": 2003, "y": 147 },				{					"x": 2004, "y": 138 },				{					"x": 2005, "y": 177 },				{					"x": 2006, "y": 201 },				{					"x": 2007, "y": 142 },				{					"x": 2008, "y": 128 },				{					"x": 2009, "y": 93 },				{					"x": 2010, "y": 85 },				{					"x": 2012, "y": 133 },				{					"x": 2013, "y": 55 },				{					"x": 2014, "y": 161 },				{					"x": 2015, "y": 240 },				{					"x": 2016, "y": 508 },				{					"x": 2017, "y": 640 },				{					"x": 2018, "y": 717 }			]		}	],	"scales": [ {			"name": "x", "type": "ordinal", "range": "width", "zero": false, "domain": { "data": "table", "field": "x" }		},		{			"name": "y", "type": "linear", "range": "height", "nice": true, "domain": { "data": "table", "field": "y" }		}	],	"axes": [ {			"type": "x", "scale": "x" },		{			"type": "y", "scale": "y" }	],	"marks": [ {			"type": "rect", "from": { "data": "table" },			"properties": { "enter": { "x": { "scale": "x", "field": "x" },					"y": { "scale": "y", "field": "y" },					"y2": { "scale": "y", "value": 0 },					"fill": { "value": "steelblue" },					"width": { "scale": "x", "band": "true", "offset": -1 }				}			}		}	] }
Treningssteder
Per 2021 disponerer Ullensaker gym og turn følgende treningslokaler:
Danmark under VM i svømmesport 2003
Danmark deltok under VM i svømmesport 2003 i Barcelona i Spania mellom 12. og 27. juli 2003 og tok en medalje.
Ai (kvinnenavn)
Ai (japansk: 愛 eller 藍, kinesisk: 爱 eller 蔼) er et japansk og kinesisk kvinnenavn. Navnet er mest utbredt i Japan.
Etymologi
Det japanske navnet Ai er dannet av 爱 «kjærlighet, hengivenhet» eller 蓝 «indigo». Det kinesiske navnet Ai er dannet av 爱 «kjærlighet, hengivenhet» eller 蔼 «vennlig».
Ai er også et maorisk mannsnavn som betyr «skapelse».
Kjente personer med navnet
Personene i listen er ordnet kronologisk etter fødselsår.
Li Chao
Li Chao (født 21. april 1989) er en sjakkspiller fra Shanxi-provinsen i Kina. Han ble Kinas 23. stormester i sjakk som 18-åring.
Nils Grandelius
Nils Grandelius (født 3. juni 1993) er en sjakkspiller fra Lund i Sverige, som ble stormester i 2010.
Danmark under VM i svømmesport 2005
Danmark deltok i VM i svømmesport 2005 i Montréal i Canada mellom 16. og 31. juli 2005 og tok ingen medaljer.
Juan Orlando Hernández
Juan Orlando Hernández Alvarado (født 28. oktober 1968 i Gracias i Honduras) er en honduransk politiker som har vært president i Honduras siden 27. januar 2014 etter at han vant presidentvalget i 2013. Han startet sin andre termin som president 27. januar 2018.
Hernández var president i nasjonalforsamlingen i Honduras fra januar 2010 til juni 2013, da han ble innviget permisjon fra embedet for å stille som presidentkandidat. I 2015 tillot honduransk høyesterett at presidenten kan gjenvelges, og Hernández kunngjorde da at han stilte til gjenvalg i 2017. I mars 2017 vedtok Partido Nacional de Honduras (Honduras’ Nasjonale Parti, PNH) å fremme Hernández som partiets presidentkandidat i 2017.
Hernández vant valget med knapp margin (0,5 %) etter en valgkamp som av mange ble ansett som skitten og uærlig. Dette forhindret ikke USA fra å anerkjenne ham som valgvinner umiddelbart.
President Hernández har blitt beskyldt for korrupsjon, blant annet ved at hans parti skal ha mottatt store pengebeløp fra fiktive selskaper.
Ved presidentvalget 28. november 2021 ble Xiomara Castro valgt til Hernández’ etterfølger.
EM i terrengløp 2018
EM i terrengløp 2018 ble arrangert i Tilburg i Nederland den 9. desember 2018.
Olav Ullebust
Olav Ragnvald Ullebust (født 9. februar 1915, død 11. august 1996) var en norsk politiker som representerte Arbeiderpartiet.
Ullebust var ordfører i Sund kommune i perioden 1971 til 1975. Han var en sterk tilhenger av norsk EF-medlemskap.
Enis Destan
Enis Destan (født 15. juni 2002) er en tyrkisk fotballspiller som spiller for Trabzonspor.
Meklenborglia (Oslo)
Meklenborglia (9-31, 2-18) er en vei på Bjørndal i bydel Søndre Nordstrand i Oslo. Den går som blindvei fra snuplassen innerst i Snipemyrveien, først nordover, så dreiende mot vest og sør. Det er gangveiforbindelse videre sørover til Snipemyrlia.
Veien fikk navn i 1987 etter Meklenborg gård.
Malin Aune
Klubb
Etter å ha avsluttet videregående skole, meldte hun overgang til Grundigligaklubben foran 2014/15-sesongen. i 2017 gikk hun til. Vipers vant eliteserien 2017/18, 2018/19, 2019/20 og 2020/21 og Mesterligaen sesongen 2020/21.
I 2021 gikk hun til.
I oktober 2022 ble det kjent at Aune hadde signert kontrakt med Odense Boldklub i Danmark.
Landslag
Aune deltok ved ungdoms-VM i håndball 2012, der Norge fikk bronse etter seier 36–30 over Romania i bronsefinalen.
Hun var med på det norske kvinnelandslaget som vant EM 2016 i Sverige. Hun deltok også i EM 2018 (femteplass), EM 2020 (gull), VM 2021 (gull) og EM 2022 (gull).
Familie
Malin Aune er yngre søster av den tidligere skihopperen Joakim Aune.
Alta brann- og redningskorps
Alta Brann og redningskorps er Finnmarks største brannkorps med 25 ansatte. Korpset er delt inn i tre avdelinger: beredskap, forebyggende og feier. Beredskapsavdelingen har døgnvakt.
Alta brannstasjon har beliggenhet på baksiden av rådhuset. Alta brannstasjon er den eneste stasjonen i Finnmark som har restverdiredningstjeneste/bil, denne dekker hele Finnmark og Nord-Troms. Restverdiredning er en gratis tjeneste som utføres av innkallingsmannskap. Det er forsikringsselskapene som eier bilen, og formålet er å yte førstehjelp ved brannskader, vannskader og andre skader på forsikrede verdier. Alta brannstasjon er også den eneste stasjonen i Finnmark som har dykker/redningsdykkertjeneste. Dykkerne kan ved behov utkalles til oppdrag i hele Finnmark og Nord-Troms. Dykkergruppen består av seks dykkere som også er røykdykkere.
Beredskap
Et vaktlag består av seks personer:
Forebyggende
En forebyggende avdeling som består av:
Feier
Feieravdeling består av: Det utføres behovsprøvd feiing i Alta kommune.
Sand, vind og stjerner
Sand, vind og stjerner (Fransk tittel: Terre des hommes) er en selvbiografi av den franske aristokrat og flyver/forfatter Antoine de Saint-Exupéry, og vinner av flere litterære priser. Den handler om emner som vennskap, død heroisk mot og solidaritet blant kolleger, og beskriver forfatterens mening om hva som gjør livet verd å leve.
Den ble først utgitt i Frankrike i februar 1939, og oversatt av Lewis Galantière og utgitt på engelsk av Reynal and Hitchcock i USA senere samme år.
En norsk oversettelse kom i 1952 hos Tanum, oversatt av Andreas Hoell.
Innhold
I dette selvbiografiske verk av Saint-Exupéry, en tidlig luftfartspionerer, skriver han spesielt om sitt arbeide for flypostvkrksomheten til Aéropostale. Han gjør dette ved å gjengi flere episoder fra sine år som postflyver fra sine år med flyving av utfordrende postruter over Saharaørkenen og Andesfjellene. Bokens tema handler om vennskap, død, heroisme, kammeraderi og solidaritet blant kolleger, menneskelighet, humanitet og søking etter meningengen med livet. Boken illustrerer forfatterens syn på verden og hans mening om hva som gjør livet verd å leve. Han skriver i detaljer om sitt havari i 1935 i Saharaørkenen mellom Benghazi og Kairo hvor han såvidt overlevde sammen med sin mekaniker/navigatør, André Prévot. Saint-Exupéry og hans navigatør ble etterlatt, nesten helt uten vann og mat. og sjansene for å finne en oase eller hjelp fra luften gradvis forsvant. De to menn var nesten døde av tørst da de ble reddet av en Beduin på en kamel.
Publiserings-historie
Boken ble først utgitt i Frankrike i februar 1939 og så oversatt av Lewis Galantière og utgitt på engelsk av Reynal and Hitchcock i USA senere samme år. De engelske og franske versjoner er betydelig forskjellige. Saint-Exupéry fjernet seksjoner fra den opprinnelige franske versjon som han betraktet upassende for amerikanske lesere og føyde til nytt materiale, spesielt skrevet for de. Og Lewis Galantière oversatte den reviderte bok til engelsk. Selv om det ikke fremkommer i de tidlige engelske oversettekser. En "Appreciation" ble lagt til i senere nytrykk, forfattet av Anne Morrow Lindbergh som tidligere var publisert i The Saturday Review of Literature 14. oktober 1939.
Saint-Exupéry strevde med å finne en tittel. Den opprinnelig arbeidstittel var: "Etoiles par grand vent" (bokstavelig: "Stjerner i vinden"). Han tilbød også 100 francs til sin fetter, André de Fonscolombe. Hvis André kunne komme opp med "den perfekte tittel"'. Hans fetter returnerte neste dag med en liste over 30 forslag, og Saint-Exupéry valgte ett: "Terre des Humains" (bokstavelig: "Menneskehetens Land"), (som senere ble til "Menneskets Land") Lewis Galantière foreslo den engelske tittel som ble akseptert av Saint-Exupéry.
Saint-Exupéry dediserte boken til sin venn, Henri Guillaumet fra Aéropostale.
Danmark under VM i svømmesport 2007
Danmark deltok under VM i svømmesport 2007 i Melbourne i Australia mellom 17. og 1. april 2007 med 12 deltakere og tok en medalje.
Burt McKinnie
Burt Plumb McKinnie (født 17. januar 1879, død 22. november 1946) var en amerikansk golfspiller som deltok i de olympiske lekene i St. Louis i 1904.
McKinnie vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.
I den individuelle golfturneringen kom han på tredjeplass etter å ha tapt semifinalen til Chandler Egan
Kottelatlimia
Kottelatlimia er en slekt av svært små smerlinger. De er utbredt i Sørøst-Asia.
Louise Marmont
Anna Louise Marmont (født 22. mai 1967 i Jönköping), svensk curlingspiller som deltok i de olympiske leker 1998 i Nagano og 2002 i Salt Lake City.
Marmont vant en olympisk bronsemedalje under vinter-OL 1998 i Nagano. Hun var med på det svenske laget som kom på tredjeplass i curlingturneringen for damer bak Canada og Danmark. De tapte semifinalen mot Danmark med 5-7 men vant bronsefinlen mot Storbritannia med 10-6. De andre på laget var Elisabet Gustafson, Katarina Nyberg, Elisabeth Persson og Margaretha Lindahl.
Hun ble verdensmester i curling 1995 i Brandon i Canada og 1998 i Kamloops.
Mikal Lerøy
Mikal Lerøy (født 13. august 1902 på Lerøy, død 11. mai 1993 i Bergen), opprinnelig Mikal Lerøen, var en norsk fisker og politiker. Han var ordfører i Sund kommune.
Lerøy var eldste sønn av Ole Mikkel og Brita Lerøen og bror til Hallvard Lerøy som bygget opp selskapet Lerøy Seafood Group. Familien gikk tidlig på 1900-tallet over til å skrive Lerøy i stedet for Lerøen.
Under andre verdenskrig havnet Mikal Lerøy på nazistenes side, og disse gjorde ham også til ordfører i Sund kommune i 1942 da Ole N. Høiland trakk seg fra embedet. Hans yngre bror Arne Lerøy var derimot aktiv i motstandsarbeidet. Hallvard Lerøy eide skøyten MK «Blia» som ble benyttet i Englandsfarten sammen med blant annet Jan Lerøy og Ingebrigt Lerøy, her var Arne ombord da skøyten forliste i et forferdelig uvær i november 1941. Mikal ble avsatt som ordfører i 1945 og Høiland gjeninnsatt for en kort periode før Johannes Evensen Hummelsund ble valgt til ny ordfører. I Bygdebok for Sund beskriver Hummelsund på diplomatisk vis Lerøy som en sympatisk mann som hadde havnet på feil side.
Lerøy var bestefar til journalisten Mikal Olsen Lerøen.
Steniridia
Steniridia er en slekt av billene i delgruppen (underfamilien) jordløpere (Carabinae) i familiegruppen løpebiller. Ingen arter er registret fra Norge.
Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster. Hodet er langstrakt framover. Palpenes endeledd er hos hannene tydelig økseformet.
Biller tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling
Systematikken følger Carabidae of the World
James E. Ferguson
James Edward «Pa» Ferguson (født 31. august 1871 i Salado i Bell County i Texas i USA, død 21. september 1944 i Austin i Texas) var en amerikansk politiker. Han var den 26. guvernøren i Texas 1915–1917. Etter sin egen politiske karriere deltok han i hustruen Miriam A. Fergusons politiske kampanjer. Han var guvernørens make (First Gentleman of Texas) 1925–1927 og 1933–1935.